Diari Oficial de la Generalitat Valenciana


Sumari del DOGV 8953, del 16-11-2020 (2020/9584)

RESOLUCIÓ d'11 de novembre de 2020, del lletrat major-secretari general, per la qual es convoca un procés abreujat de caràcter públic obert al personal funcionari de carrera al servei de les administracions publiques, per a la provisió temporal del lloc de treball número 5229, tècnic o tècnica superiors de prevenció de riscos laborals, adscrit al Departament d'Infraestructures i Manteniment.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8953

Data del DOGV
:   16-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9584


Data del document
:   11-11-2020

Organisme emissor
:   Corts Valencianes

Tipus de document
:   Resolució

Descriptors 

:   * concurs administratiu

RESOLUCIÓ d'11 de novembre de 2020, del lletrat major-secretari general, per la qual es convoca un procés abreujat de caràcter públic obert al personal funcionari de carrera al servei de les administracions publiques, per a la provisió temporal del lloc de treball número 5229, tècnic o tècnica superiors de prevenció de riscos laborals, adscrit al Departament d'Infraestructures i Manteniment. [2020/9584]  
   
  
Vista la conformitat de la Mesa de les Corts Valencianes, emesa en la reunió de 15 de setembre de 2020, a l'escrit del lletrat secretari del Comitè de Seguretat i Salut pel qual es trasllada l'acord de 2 de setembre del comitè esmentat que sol·licita cobrir, amb caràcter temporal, el lloc de treball vacant de tècnic o tècnica superior de prevenció de riscos laborals, número 5229, adscrit al Departament d'Infraestructures i Manteniment de les Corts Valencianes, al més aviat possible i prioritàriament als altres procediments de provisió pendents.  
  
Atès que el lloc de treball de referència es va crear per l'Acord de Mesa de les Corts Valencianes número 872/X, de 4 d'agost de 2020 (BOCV número 99, de 14.08.2020); que l'oferta pública d'ocupació de les Corts Valencianes corresponent a l'exercici 2020, aprovada per l'Acord de la Mesa de les Corts Valencianes número 873/X, de 4 d'agost de 2020 (BOCV número 99, de 14.08.2020), inclou una plaça de tècnic o tècnica superior de prevenció de riscos laborals (grup A1-CD: 22-CE: CV14), adscrita al Servei de Contractació, Convenis i Infraestructures; que l'execució de les convocatòries associades a l'oferta pública d'ocupació es podrà realitzar fins al final de l'any 2022; que està pendent la convocatòria del procés selectiu corresponent i que, consegüentment, no hi ha la llista a la qual es refereix l'article 3 del Reglament per a la selecció de personal interí de les Corts Valencianes, de 2 de desembre de 2014 (BOCV número 293, de 05.12.2014).  
  
Vist l'informe del Departament de Recursos Humans de les Corts Valencianes que explicita el fet que, segons el que consta en els expedients curriculars del personal de les Corts Valencianes que es troben en el Departament de Recursos Humans, no hi ha personal funcionari d'aquesta institució que complisca els requisits de titulació necessaris per a poder ocupar el lloc de treball referenciat.  
Atès que no es pot recórrer al concurs intern entre el personal funcionari de les Corts Valencianes previst en l'article 4 del Reglament per a la selecció de personal interí de les Corts Valencianes, per la mancança de candidats mitjançant aquest concurs.   
Atès que l'article 5 del Reglament per a la selecció de personal interí de les Corts Valencianes preceptua que quan no es puguen obtenir candidats mitjançant cap dels procediments previstos en els articles anteriors, la Mesa de les Corts Valencianes ha d'aprovar la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques que reunisquen els requisits exigits per al lloc de treball que s'ha de cobrir.  
  
D'acord amb tot això, oït el Consell de Personal i en atenció a l'informe favorable de fiscalització de la Intervenció de les Corts Valencianes, com també a l'informe jurídic emès per l'Assessoria Jurídica, en l'exercici de la competència atribuïda pels articles 87 i 88 de l'Estatut del personal de les Corts Valencianes, text consolidat (BOCV número 320, de 15.11.2018), de conformitat amb l'Acord de la Mesa de les Corts Valencianes número 3.173/IX, de 12 de febrer de 2019, sobre la delegació en el lletrat major-secretari general de la competència per a dictar les resolucions que a la Mesa de les Corts Valencianes li corresponga adoptar en els afers i els expedients en matèria de personal (BOCV número 344, de 15.02.2019) i de conformitat amb els articles 2, 4.2 i 5 del Reglament per a la selecció de personal interí de les Corts Valencianes (BOCV número 293, de 05.12.2014), resolc:  
  
  
  
  
Primer  
Recórrer a la interinitat per mitjà del procediment de selecció previst en el Reglament per a la selecció de personal interí de les Corts Valencianes (BOCV número 293, de 05.12.2014) perquè es cobrisca provisionalment la vacant del lloc de treball número 5229, de tècnic o tècnica superior de prevenció de riscos laborals.  
  
Segon  
Convocar, amb subjecció a les bases que s'adjunten a aquesta resolució, un procés abreujat de caràcter públic obert al personal funcionari de carrera al servei de les administracions públiques que reunisca els requisits exigits per a la provisió temporal del lloc de treball vacant de tècnic o tècnica superior de prevenció de riscos laborals, número 5229, adscrit al Departament d'Infraestructures i Manteniment de les Corts Valencianes, mentre no desapareguen les circumstàncies que en motiven el nomenament, es proveïsca amb caràcter definitiu mitjançant el procediment corresponent per funcionari o funcionària o s'amortitze el lloc de treball.  
  
Tercer  
Comunicar aquesta resolució, perquè en prenguen coneixement i als efectes oportuns, al Consell de Personal, al Comitè de Seguretat i Salut, a la cap del Servei de Contractació, Convenis i Infraestructures, al lletrat director de Contractació, Convenis i Infraestructures, al lletrat secretari del Comitè de Seguretat i Salut i a la cap del Departament de Recursos Humans.  
  
Quart  
Publicar aquesta resolució i la convocatòria annexa en la pàgina web de les Corts Valencianes, en el Butlletí Oficial de les Corts Valencianes i en el Diari Oficial de la Generalitat Valenciana.  
Aquesta resolució es pot recórrer davant la Mesa de les Corts Valencianes, en el termini d'un mes comptador a partir de l'endemà de la publicació oficial, segons el que hi ha previst en l'article 54 de l'Estatut del personal de les Corts Valencianes, text consolidat (BOCV número 320, de 15.11.2018).  
  
València, 11 de novembre de 2020.- El Lletrat major-secretari general: Francisco J. Visiedo Mazón  
  
  
Bases de la convocatòria d'un procés abreujat de caràcter públic obert al personal funcionari de carrera al servei de les administracions públiques per a la provisió temporal del lloc de treball número 5229, tècnic o tècnica superior de prevenció de riscos laborals, adscrit al Departament d'Infraestructures i Manteniment  
  
  
Primera. Objecte  
És objecte d'aquesta convocatòria la selecció, entre el personal funcionari de carrera al servei de les administracions públiques que reunisca els requisits exigits per al lloc de treball convocat, d'una persona aspirant per a cobrir mitjançant nomenament temporal en comissió de serveis el lloc de treball vacant número 5229, tècnic o tècnica superior de prevenció de riscos laborals, adscrit al Departament d'Infraestructures i Manteniment, pertanyent al subgrup A1, amb nivell 22 de complement de destinació, complement específic CV-14 i CEDP A1-22-14.  
  
El seu cessament es produirà quan desapareguen les circumstàncies que en motiven el nomenament, es proveïsca amb caràcter definitiu mitjançant el procediment corresponent per funcionari o funcionària o s'amortitze el lloc de treball.  
Les funcions d'aquests llocs de treball, segons l'Acord de la Mesa de les Corts Valencianes 872/X, de 4 d'agost de 2020 (BOCV número 99, de 14.08.2020) són les següents:  
- El desenvolupament de funcions d'estudi, elaboració d'informes, assessorament, avaluació de riscos, coordinació, administració i proposta, comunes a l'activitat pròpia d'un tècnic o tècnica superior de prevenció de riscos laborals, i la col·laboració amb els serveis de prevenció i amb el Servei Preventiu Assistencial de Medicina del Treball, en àrees de planificació, programació, gestió, execució, inspecció o control, com també la custòdia de la documentació que es genere en exercici de les funcions expressades.  
- Aquelles funcions, adequades a la titulació exigida per al lloc, que sent anàlogues a les anteriors, estant-hi implícites o tenint caràcter instrumental per al seu exercici, li assignen la direcció del departament, la direcció del Servei de Contractació, Convenis i Infraestructures, el lletrat major-secretari general o s'establisquen en el Reglament de les Corts Valencianes, els Estatuts de govern i règim interior de les Corts Valencianes, les normes que es dicten en desenvolupament d'aquests o qualsevol altra norma legal que hi siga aplicable.  
  
  
Segona. Requisits de les persones aspirants  
Per a ser admès o admesa al procés abreujat de caràcter públic cal reunir els requisits següents:  
a) Ser funcionari o funcionària de carrera al servei de les administracions públiques.  
b) Titulació: llicenciatura, enginyeria o grau universitari o equivalent. Estar en possessió de les especialitats següents en matèria de prevenció de riscos laborals: seguretat, higiene industrial i ergonomia/psicosociologia.  
  
Tercera. Sol·licituds i termini de presentació  
Les persones que desitgen participar en el procediment de provisió han de presentar la sol·licitud, el model de la qual figura com a annex, dirigida al lletrat major-secretari general de les Corts Valencianes, en el Registre de les Corts Valencianes, carrer de la Llibertat, s/n, de València.  
La sol·licitud ha d'anar acompanyada dels documents que acrediten fefaentment els requisits exigits. Documentació que cal adjuntar:  
  
- Certificat de la condició de funcionari o funcionària de carrera.  
  
- Fotocòpia compulsada de la titulació exigida com a requisit per a ser admès o admesa a aquest procediment.  
- Relació de mèrits i còpia compulsada de la documentació acreditativa.  
La relació de mèrits ha de seguir l'ordre en què apareixen en la base sisena, primera fase: baremació dels mèrits al·legats per les persones aspirants.  
El termini de presentació de sol·licituds és de deu dies hàbils, comptadors des de l'endemà del dia de la publicació de la resolució de convocatòria en el Butlletí Oficial de les Corts Valencianes, en el Diari Oficial de la Generalitat Valenciana i en la pàgina web de les Corts Valencianes (www.cortsvalencianes.es).  
Les publicacions que hagen de realitzar-se al llarg d'aquest procediment es faran en la pàgina web esmentada.  
  
Quarta. Comissió de valoració  
La comissió de valoració està composta pels membres següents:  
  
- Francisco J. Visiedo Mazón, lletrat major-secretari general de les Corts Valencianes.  
- Joaquín José Marco Marco, lletrat de les Corts Valencianes i lletrat secretari del Comitè de Seguretat i Salut.  
- Juan Antonio Martínez Corral, lletrat de les Corts Valencianes director de Personal.  
- Ana Quirós Morató, cap del Servei Preventiu Assistencial de Medicina del Treball  
- Rafael Malde Conde, cap del Departament d'Infraestructures i Manteniment  
- Amparo Caus Pertegaz, funcionària de carrera, representant designada pel Consell de Personal  
- Asunción Cabedo Llorens, cap del Departament de Recursos Humans, que actua com a secretària de la comissió.  
Tots els membres de la comissió de valoració actuen amb veu i vot.  
  
La comissió de valoració, per al millor compliment dels seus fins, pot, quan ho estime necessari o convenient, demanar l'assessorament d'especialistes, que actuen amb veu però sense vot.  
Aquesta comissió se sotmet, en la composició i el funcionament, al que hi ha disposat per a òrgans col·legiats en la Llei 40/2015, d'1 d'octubre, de règim jurídic del sector públic, i al que hi ha disposat en la normativa que hi és aplicable.  
  
Cinquena. Procediment de selecció  
Finalitzat el termini de presentació de sol·licituds, el lletrat major ha de convocar la comissió de valoració perquè inicie immediatament el procediment de selecció.  
El procediment de selecció consisteix en dues fases:  
a) Baremació dels mèrits presentats i degudament acreditats.  
  
b) Realització d'una prova.  
  
Sisena. Primera fase: baremació dels mèrits al·legats per les persones aspirants  
Aquests mèrits s'han de valorar ajustant-se al que preveu l'annex del Reglament per a la selecció de personal interí de les Corts Valencianes, de 2 de desembre de 2014 (BOCV número 293, de 05.12.2014).  
  
El barem per a la qualificació dels mèrits que figura en l'annex esmentat és el següent:  
1. Formació  
1.1. Titulacions acadèmiques  
Valoració de les titulacions acadèmiques relacionades directament amb el lloc de treball fins a un màxim de 2 punts, d'acord amb l'escala següent:  
?Títol de doctor: 1,50 punts  
?Títol oficial de màster universitari o diploma d'estudis avançats: 1,00 punts  
?Títol de llicenciat universitari o equivalent: 0,90 punts  
?Títol de grau universitari:; 0,70 punts  
No es valoren com a mèrits aquelles titulacions que figuren com a requisit per a la provisió del lloc de treball ni aquelles que siguen necessàries per a obtenir altres titulacions que siguen superiors a les altres presentades. Per exemple, el diploma d'estudis avançats o la suficiència investigadora no es valoraran quan s'haja valorat el doctorat, tret que la seua obtenció no haja sigut un requisit per a accedir al doctorat. Igualment, no es valoraran els màsters universitaris cursats com a requisit d'accés al doctorat, segons el que hi ha previst en el Reial decret 99/2011, de 28 de gener, i la resta de la normativa d'aplicació en cada cas.  
Les titulacions indicades en aquest apartat s'han d'adaptar al que hi ha establit en la regulació sobre homologació, declaració d'equivalència a titulacions i a nivell acadèmic i convalidació de títols estrangers d'educació superior als títols o els nivells espanyols, i el procediment per a determinar la correspondència als nivells 2 o 3 del marc espanyol de qualificacions per a l'educació superior dels títols oficials d'arquitectura, enginyeria, llicenciatura, arquitectura tècnica, enginyeria tècnica i diplomatura.  
1.2. Cursos de formació i perfeccionament  
a) Valoració fins a un màxim de 4,00 punts de l'assistència a cursos de formació i perfeccionament directament relacionats amb les funcions del lloc de treball que s'ha de cobrir, impartits per institucions públiques i entitats oficialment homologades per a impartir cursos. S'inclouen en aquest apartat els màsters i els títols propis universitaris o formació equivalent.  
La valoració de l'assistència a cada curs s'efectua en funció de la durada, amb relació a l'escala següent:  
- Fins a 14 hores: 0,10 punts  
- De 15 o més hores: 0,25 punts  
- De 21 o més hores: 0,50 punts  
- De 41 o més hores: 0,75 punts  
- De 75 o més hores: 0,90 punts  
b) Valoració fins a un màxim de 2 punts per haver impartit classes en cursos o activitats formatives relacionats directament amb les funcions del lloc de treball que s'ha de cobrir, impartits per institucions públiques i entitats oficialment homologades per a impartir cursos.  
La valoració de la docència a cada curs s'efectua en funció de la durada, amb relació a l'escala següent:  
- Fins a 14 hores: 0,10 punts  
- De 15 o més hores: 0,25 punts  
- De 21 o més hores: 0,50 punts  
- De 41 o més hores: 0,75 punts  
- De 75 o més hores: 0,90 punts  
1.3. Coneixements de valencià  
Els coneixements de valencià es valoren fins a un màxim de 3,5 punts sempre que s'acredite estar en possessió del títol corresponent, certificat o homologació emesos per la Junta Qualificadora de Coneixements de Valencià, segons l'escala següent:  
- Coneixement de grau oral (A2): 0,75 punts  
- Coneixement de grau elemental (B1): 1,25 punts  
- Coneixement de grau mitjà (C1): 1,75 punts  
- Coneixement de grau superior (C2): 2,25 punts  
Els certificats emesos per la Junta Qualificadora de Coneixements de Valencià de capacitació tècnica es valoren independentment en cada especialitat amb l'escala següent:  
- Llenguatge en els mitjans de comunicació: 0,50 punts  
- Llenguatge administratiu: 0,75 punts  
- Correcció de textos: 1,25 punts  
1.4. Coneixement d'altres idiomes  
Pot valorar-se fins a un màxim de 2,40 punts el coneixement de llengües de conformitat amb els sis nivells segons el que es defineixen en el Marc comú europeu de referència per a les llengües, en aplicació del Reial decret 1629/2006, de 29 de desembre, i decrets del Consell 155/2007, de 21 de setembre, 119/2008, de 5 de setembre, com també el Decret 61/2013, de 17 de maig, aplicant-hi la llista de valors següent:  
  
- nivell A1: 0,20 punts  
- nivell A2: 0,40 punts  
- nivell B1: 0,60 punts  
- nivell B2: 0,80 punts  
- nivell C1: 1,00 punts  
- nivell C2: 1,20 punts  
  
2. Antiguitat i experiència  
2.1. Antiguitat  
Valoració amb 0,02 punts per cada mes complit de servei en actiu en les Corts Valencianes, en les Corts Generals o en altres parlaments autonòmics, i a raó de 0,01 punts cada mes complit de servei en actiu en altres administracions públiques, fins a un màxim de 4 punts.  
  
En cap cas no es computen els serveis que hagueren sigut prestats simultàniament amb altres ja al·legats i puntuats.  
2.2. Experiència  
Valoració amb 0,02 punts per cada mes complit havent exercit un lloc de treball anàleg al que s'ha de cobrir, fins a un màxim de 2 punts.  
  
  
3. Memòria  
De conformitat amb l'annex del Reglament per a la selecció de personal interí de les Corts Valencianes, de 2 de desembre de 2014 (BOCV número 293, de 05.12.2014), tenint en compte que el lloc de treball que cal cobrir interinament correspon amb un lloc de coordinació, ha de presentar-se obligatòriament, junt amb la sol·licitud per a participar en aquest procediment de provisió, una memòria del treball que cal desenvolupar en el lloc de treball de tècnic o tècnica superior de prevenció de riscos laborals, número 5229, adscrit al Departament d'Infraestructures i Manteniment de les Corts Valencianes.  
  
La presentació de la memòria s'ha de fer en un sobre tancat que indique en l'exterior el contingut. Cal adjuntar el sobre a la sol·licitud de participació en el procés de provisió i s'ha de lliurar, pel Registre de les Corts Valencianes, al Departament de Recursos Humans.  
Aquesta memòria pot ser valorada amb un màxim de 3 punts.  
La puntuació mínima exigida en la valoració de mèrits, inclosa la memòria, per a poder accedir a la segona fase és de 12,00 punts.  
  
Setena. Segona fase: prova  
La Comissió de Valoració ha de convocar les persones aspirants que hagen obtingut, com a mínim, la puntuació esmentada a la realització d'una prova per a determinar que reuneixen el nivell de coneixements suficients per a exercir el lloc de treball número 5229, tècnic o tècnica superior de prevenció de riscos laborals, adscrit al Departament d'Infraestructures i Manteniment de les Corts Valencianes.  
La prova s'estructura en dues parts:  
- Primera part: consisteix a contestar per escrit a vuit preguntes relacionades amb les funcions pròpies del lloc de treball número 5229, tècnic o tècnica superior de prevenció de riscos laborals, adscrit al Departament d'Infraestructures i Manteniment de les Corts Valencianes que cal cobrir.  
Per a la realització d'aquesta part les persones aspirants disposen d'un màxim de dues hores.  
Aquesta part és qualificada fins a un màxim de 4,00 punts.  
En les contestacions es valora el coneixement de la normativa aplicable, la correcció en l'ús dels conceptes relacionats amb el contingut de les funcions del lloc de treball número 5229 i l'argumentació per a la motivació de les respostes.  
- Segona part: consisteix en la resolució motivada per escrit d'un cas pràctic sobre matèries relacionades amb les funcions pròpies del lloc de treball número 5229, tècnic o tècnica superior de prevenció de riscos laborals, adscrit al Departament d'Infraestructures i Manteniment de les Corts Valencianes que cal cobrir.  
Per a la realització d'aquesta part les persones aspirants disposen d'un màxim de dues hores.  
Aquesta part és qualificada fins a un màxim de 6,00 punts.  
En les contestacions es valora el coneixement de la normativa aplicable, la correcció en l'ús dels conceptes, els procediments i l'argumentació per a la motivació de les respostes.  
La prova, integrada per les dues parts referenciades, es qualifica fins a un màxim de 10,00 punts, i cal obtenir una puntuació total mínima de 5 punts per a superar-la. Les persones que no obtinguen la puntuació mínima referida queden excloses del procés selectiu.  
La puntuació assignada per la comissió de valoració per a la prova és la resultant de la mitjana de la suma de les puntuacions atorgades per cadascun dels membres.  
La convocatòria de la prova ha de ser comunicada amb un termini mínim de 48 hores.  
Una vegada finalitzada la prova i qualificada, la comissió de valoració obté la puntuació final mitjançant la suma de les qualificacions obtingudes en el concurs de mèrits i en la prova.  
  
Vuitena. Nomenament  
Finalitzada la segona fase i una vegada efectuada l'avaluació de les persones aspirants, la comissió de valoració ha d'elaborar la proposta de nomenament provisional per a exercir el lloc de treball oferit a la persona que haja obtingut la qualificació més alta, proposta que s'ha d'elevar al lletrat major-secretari general, en virtut de l'Acord de Mesa de les Corts Valencianes número 3.173/IX, de 12 de febrer de 2019 (BOCV número 344, de 15.02.2019), als efectes de formalitzar-ne el nomenament interí o l'adscripció en comissió de serveis, una vegada obtinguda l'autorització que corresponga de la seua administració d'origen.  
  
L'acord de resolució del procés abreujat de caràcter públic i adscripció provisional ha de proposar al lletrat major la data en què la persona nomenada ha de prendre possessió i començar a exercir el lloc de treball.  
  
Novena. Protecció de dades de caràcter personal  
D'acord amb les legislacions europea i espanyola en protecció de dades de caràcter personal, les dades facilitades per les persones aspirants seran tractades, en qualitat de responsable, per les Corts Valencianes.  
Aquestes dades seran tractades amb l'única finalitat de gestionar les sol·licituds i la posterior participació en el procés selectiu organitzat per les Corts Valencianes. Així mateix, seran utilitzades per a la gestió de les llistes de selecció.  
El nom i els cognoms; quatre xifres numèriques aleatòries del document nacional d'identitat, número d'identitat d'estranger, passaport o document equivalent; l'admissió o no a aquest procés de provisió; el motiu de l'exclusió; els resultats de les diferents fases del procés selectiu; la valoració dels mèrits; la puntuació final; l'ordre en el resultat; com també la inclusió en la llista d'espera resultant del procés selectiu poden ser publicats en:  
- El tauler d'anuncis de les Corts Valencianes, segons el que hi ha establit en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
- El lloc web institucional, de conformitat amb el que hi ha establit en la Llei 39/2015, d'1 d'octubre, del procediment administratiu comú de les administracions públiques.  
- El diari o el butlletí oficial.  
La base legal per al tractament de les dades de caràcter personal de les persones aspirants, amb les finalitats anteriorment esmentades, és la signatura de la sol·licitud d'admissió a procés de provisió i amb això l'acceptació de les bases de la convocatòria. Així mateix, les Corts Valencianes estan legitimades a tractar les dades personals dels candidats sobre la base del compliment de les obligacions legals que regeixen els processos de selecció en el sector públic.  
Les dades de caràcter personal aportades per les persones aspirants seran conservades, com a mínim, el temps necessari per a atendre possibles reclamacions i recursos del procés de provisió i, més enllà, durant el temps necessari per a donar compliment a les obligacions legals pertinents que se'n deriven. Aquestes no seran cedides o comunicades a tercers, excepte en els supòsits legalment previstos.  
Les persones aspirants al lloc de treball número 5229, tècnic o tècnica superior de prevenció de riscos laborals, poden exercitar els seus drets d'accés, rectificació, supressió i portabilitat de les seues dades, de limitació i oposició al seu tractament, com també a no ser objecte de decisions basades únicament en el tractament automatitzat de les seues dades, quan procedisquen. A aquest efecte, ha de presentar un escrit en el Registre d'entrada de les Corts Valencianes, plaça de Sant Llorenç 4, 46789 València.  
En l'escrit ha d'especificar quin d'aquests drets sol·licita que siga satisfet i, alhora, ha de mostrar o, en cas d'enviament postal, acompanyar fotocòpia del DNI o document identificatiu equivalent. En cas que actuara mitjançant representant, legal o voluntari, ha d'aportar també document que acredite la representació i document identificatiu d'aquest. Així mateix, en cas de considerar vulnerat el seu dret a la protecció de dades personals, pot interposar una reclamació davant del delegat de protecció de dades de les Corts Valencianes (zasvqwqnnhrmzuixifs@btplo.kq) o, si escau, davant l'Agència Espanyola de Protecció de Dades (www.aepd.es).  
  
Desena. Recursos  
Contra les actuacions de la comissió de valoració es pot interposar recurs davant la Mesa de les Corts Valencianes, en el termini d'un mes comptador a partir de l'endemà que es publiquen en el tauler d'anuncis o es notifiquen, segons el que hi ha previst en l'article 54 de l'Estatut del Personal de les Corts Valencianes, text consolidat (BOCV número 320, de 15.11.2018).